stanford-oval/wikipedia huggingface dataset:
Eden Hazard
Seurajoukkueura > Lille OSC

Hazard pelasi juniorina Belgiassa, mutta siirtyi jo 2005 ranskalaisen Lillen junioriakatemiaan. Ensimmäisen ottelunsa seuran edustusjoukkueessa Hazard teki marraskuussa 2007. Ensimmäisellä kaudellaan hän pelasi lähinnä vaihtopelaajana, mutta jo seuraavalla kaudella hän murtautui Lillen avauskokoonpanoon. Kauden päätteeksi Hazard valittiin Ligue 1:n vuoden nuoreksi pelaajaksi ensimmäisen ulkomaalaisena.
Kaudella 2009–2010 Hazard pelasi taas loistavasti ja useat eurooppalaiset suurseurat kiinnostuivat hänestä. Hazard teki kuitenkin Lillen kanssa nelivuotisen jatkosopimuksen. Kauden päätteeksi hänet valittiin toistamiseen vuoden nuoreksi pelaajaksi.
Kausi 2010–2011 alkoi Hazardin kannalta heikosti. Maajoukkuevalmentaja Georges Leekens syytti häntä laiskuudesta harjoituksissa ja Lillessä hän oli alkukaudesta lähinnä vaihtopelaaja. Kauden edetessä hän kuitenkin nousi takaisin entiselle tasolleen. Lille voitti liiga- ja cup-mestaruuden, ja Hazard valittiin liigan parhaaksi pelaajaksi.
Kausi 2011–2012 ei sujunut yhtä hyvin kuin edellinen, Lille sijoittui liigassa kolmanneksi, mutta Hazard voitti taas liigan parhaan pelaajan palkinnon. Hänen agenttinsa ilmoitti, että Hazard olisi siirtymässä Real Madridiin, mutta vuoden 2012 alussa Hazard sanoi itse haluavansa siirtyä Englantiin. Hänen perässään olivat ainakin Manchester United, Tottenham, Chelsea, Manchester City ja Arsenal. Toukokuussa 2012 Hazard ilmoitti siirtyvänsä seuraavaksi kaudeksi Chelsean riveihin. Siirtosumma oli arviolta 40 miljoonaa euroa.
Seurajoukkueura > Chelsea

Chelseaan saapuessaan Hazard valloitti heti avauskokoonpanopaikan hyökkäävänä keskikenttänä 4-2-3-1-ryhmityksessä. Hänen ensimmäinen pelinsä liigassa oli 19. elokuuta Wigania vastaan, jossa hän syötti Branislav Ivanovicin toisella minuutilla tekemän 1-0-maalin, sekä hankki joukkueelle rangaistuspotkun, jonka laittoi sisään Frank Lampard. Seuraavassa pelissä sarjanousija Reading FC:tä vastaan hän hankki jälleen joukkueelleen rangaistuspotkun, sekä syötti Ivanovicin tekemän maalin. Ottelu päättyi Chelsean 4-2-voittoon. Newcastlea vastaan pelatussa kauden kolmannessa ottelussa Hazard teki uransa ensimmäisen Valioliiga-maalin rangaistuspilkulta ottelun 22. minuutilla sekä syötti Fernando Torresin tekemän 2-0-maalin 45. minuutilla.
12. tammikuuta 2013 Hazard teki Chelsean neljännen maalin 73. minuutilla 0-4-vierasvoitossa. Hazard teki maalin myös seuraavassa ottelussa 16. tammikuuta Southampton FC:tä vastaan ottelun 45. minuutilla ottelun päätyttyä 2-2-tasapeliin. Kaudella hän pelasi yhteensä 34 ottelua joissa teki 9, ja syötti 11 maalia. Hänet valittiin Valioliigan kauden tähdistöjoukkueen. Hän pelasi seitsemän ottelua Chelsean voittaessa Eurooppa-liigan mestaruuden. Loppuottelusta hän oli sivussa takareisivamman vuoksi.
Seurajoukkueura > Chelsea > Kausi 2013–2014

Hazard teki Englannin valioliigan kauden 2013-2014 avausmaalinsa 6. lokakuuta 7. kierroksen ottelussa Norwichia vastaan tehden 3-1-voittoon päättyneen ottelun 2-1-maalin ottelun 85. minuutilla. Seuraavassa ottelussa Cardiffia vastaan 19. lokakuuta hän teki kaksi maalia Chelsean voittaessa 4-1. 4. joulukuuta hän teki jälleen kaksi maalia, sekä myös syötti yhden, 4-3-voitossa Sunderlandista. 26. joulukuuta Hazard teki ottelun ainoan maalin 1-0-voitossa Swanseasta. 29. joulukuuta Hazard tasoitti 2-1-voittoon päättyneen ottelun Liverpoolia vastaan 1-1:een ottelun 17. peliminuutilla. 11. tammikuuta 2014 hän teki Chelsean avausmaalin 2-0-vierasvoitossa Hullista. 8. helmikuuta Hazard teki Chelsean kaikki maalit 3-0-voitossa Newcastlesta. 8. maaliskuuta Tottenhamia vastaan hän vei rangaistuspotkusta Chelsean 2-0-johtoon ottelun päättyessä lopulta 4-0. 22. maaliskuuta pelatussa Lontoon paikallispelissä Arsenalia vastaan Hazard vei joukkueensa 3-0-johtoon jo 17. peliminuutilla onnistuttuaan rangaistuspotkussa. Kaudella 2013–2014 Hazard pelasi 35 liigaottelua, joissa teki 14 ja syötti yhdeksän (9) maalia. Hänet valittiin jälleen Valioliigan tähdistöjoukkueeseen.
Seurajoukkueura > Chelsea > Huippukausi 2014–2015 ja seuraavat vuodet

Valioliigakaudesta 2014–2015 tuli Hazardille erittäin menestyksekäs. Hän pelasi Chelsean kaikki 38 sarjaottelua, joissa teki 14 maalia ja syötti kymmenen. Chelsea voitti liigamestaruuden ja Hazard palkittiin niin pelaajien kuin toimittajienkin äänestyksessä kauden parhaana pelaajana. Hänet valittiin myös Valioliigan kauden pelaajaksi. Hän kuului jälleen myös valioliigatähdistöön. Hän voitti samalla kaudella Englannin liigacupin mestaruuden.
Kausi 2015–2016 oli Hazardille ja Chelsealle vaikea. Hazard teki pelaamissaan 31 liigaottelussa vain neljä ja syötti neljä maalia. Chelsean sijoitus oli kymmenes. Kausi 2016–2017 oli jälleen menestyksekäs. Chelsea voitti Valioliigan mestaruuden, ja Hazard teki pelaamissaan 36 sarjaottelussa 16 maalia ja antoi viisi maalisyöttöä. Hänet valittiin jälleen Valioliigan kauden tähdistöjoukkueeseen. Kaudella 2017–2018 Hazard teki pelaamissaan 34 valioliigaottelussa 12 ja syötti neljä maalia.. Chelsean sarjasijoitus oli viides. Kaudella 2018–2019 hän pelasi Valioliigassa 37 ottelua, joissa teki 16 maalia ja antoi 15 maalisyöttöä. Hän teki kaksi maalia Chelsean voittaessa Arsenalin Eurooppa-liigan loppuottelussa 4−1.
Seurajoukkueura > Real Madrid

7. kesäkuuta 2019 ilmoitettiin Hazardin siirtyvän espanjalaisseura Real Madridiin viisivuotisella sopimuksella. Hänestä maksettiin noin 100 miljoonan euron siirtokorvaus, joka voi nousta mikäli menestysehdot täyttyvät. Ensimmäisellä kaudellaan, joka päättyi Realin mestaruuteen, Hazard pelasi La Ligassa 16 ottelua oltuaan loukkaantumisten vuoksi paljon sivussa kentiltä. Kauden ainoan liigamaalinsa hän teki lokakuussa Granadaa vastaan. Mestarien liigassa hän pelasi kuusi ottelua. Kaudella 2020–2021 vammat kiusasivat edelleen Hazardia ja hän pelasi 14 La Liga -ottelua ja teki maalin lokakuussa Huescaa, tammikuussa Alavésia ja toukokuussa Sevillaa vastaan. Mestarien liigassa hän pelasi viisi ottelua ja teki maalin alkulohkon vierasottelussa Interiä vastaan.
Pelityyli

Laitalinkin paikalta Hazard toimii pelintekijänä. Hänet tunnetaan erityisesti tekniikastaan, syöttötaidoistaan, luovuudesta sekä kyvystään lukea tarkasti peliä.
Maajoukkueura

Juniorina Hazard edusti maataan alle 17-vuotiaiden Euroopan-mestaruuskilpailuissa ja alle 17-vuotiaiden maailmanmestaruuskilpailuissa 2007. Hän pelasi myös alle 15-, 16- ja 19-vuotiaiden maajoukkueissa.
Aikuisten maajoukkueessa Hazard debytoi 17-vuotiaana ystävyysottelussa Luxemburgia vastaan marraskuussa 2008. Ensimmäisen arvokilpailujen karsintaottelunsa hän pelasi MM-karsintaottelussa Bosnia ja Hertsegovinaa vastaan maaliskuussa 2009. Ensimmäisen maaottelumaalinsa hän teki EM-karsintaottelussa Kazakstania vastaan lokakuussa 2011.
Hazard oli mukana jalkapallon MM-kisoissa 2014 Brasiliassa. Hän pelasi puolivälieriin edenneen Belgian kaikissa viidessä ottelussa, näistä neljä avauksessa. Hän syötti turnauksessa kaksi maalia.
Hazard toimi Belgian maajoukkueen kapteenina ensimmäisen kerran ystävyysottelussa Ranskaa vastaan kesäkuussa 2015. EM-kilpailuissa 2016 hän pelasi avauskokoonpanossa Belgian kaikissa viidessä ottelussa. Hän teki maalin ottelussa Unkaria vastaan ja syötti kisoissa kaikkiaan neljä maalia.
Venäjän MM-kilpailuissa 2018 Hazard pelasi kuusi ottelua. Hän teki kaksi maalia ottelussa Tunisiaa vastaan sekä jälkimmäisen maalin 2–0-voittoon päättyneessä pronssiottelussa Englantia vastaan.
Kesän 2021 EM-kilpailuissa Hazard tuli vaihdosta kentälle kahdessa ensimmäisessä ottelussa, pelasi avauskokoonpanossa alkulohko-ottelussa Suomea ja neljännesvälierässä Portugalia vastaan mutta ei pystynyt pelaamaan tappiollisessa puolivälieräottelussa Italiaa vastaan.
Hazard on pelannut heinäkuun 15. päivään 2021 mennessä maajoukkueessa 111 ottelua, joissa hän on tehnyt 32 maalia. Marraskuun 2019 jälkeen hän oli muun muassa loukkantumisten vuoksi poissa maajoukkueesta kesäkuuhun 2021 saakka.
Jääkiekon 3. divisioonan maailmanmestaruuskilpailut 2003

Jääkiekon 3. divisioonan maailmanmestaruuskilpailut pelattiin Aucklandissa, Uudessa-Seelannissa, 3.–6. huhtikuuta 2003. Turnauksen voittajat, Uusi-Seelanti ja Luxemburg, nousivat 2. divisioonaan vuodeksi 2004.
Turnauksen kulku

| 0 | 1 | 2 | 3 |
| --- | --- | --- | --- |
| 3. huhtikuuta 19:15 |  Uusi-Seelanti | 7-1 (2-0,2-1,3-0) |  Turkki |
| 5. huhtikuuta 20:00 |  Luxemburg | 2-7 (1-3,0-3,1-1) |  Uusi-Seelanti |
| 6. huhtikuuta 20:00 |  Turkki | 3-5 (1-1,0-0,2-4) |  Luxemburg |
Lopputulos

| Joukkue | O | V | T | H | Maaliero | Pisteet |
| --- | --- | --- | --- | --- | --- | --- |
| 1.  Uusi-Seelanti | 2 | 2 | 0 | 0 | 14-3 | 4 |
| 2.  Luxemburg | 2 | 1 | 0 | 1 | 7-10 | 2 |
| 3.  Turkki | 2 | 0 | 0 | 2 | 4-12 | 0 |
Kauppakeskus Lohi

| Kauppakeskus Lohi |
| --- | --- |
 Kauppakeskus Lohi heinäkuussa 2024.
Sijainti:  Suurlohjankatu 9-13, 08100 Lohja
Avattu:  5. syyskuuta 2019
Arkkitehti:  Heikki Käppi
Omistaja:  Suur-Seudun Osuuskauppa
Rakennuskustannukset:  25 miljoonaa euroa
Liikkeiden määrä:  19
Päävuokralaisia:  Sokos, S-market
Kerrospinta-ala:  22 000 m²
Kerrosten määrä:  2
Pysäköintipaikkoja:  200
Kotisivu
Kauppakeskus Lohi on Lohjalla, Anttilan kaupunginosassa sijaitseva kauppakeskus. Se on valmistunut vuonna 2019, ja se on Lohjan merkittävimpiä ostoskeskuksia.
Historia ja liikkeet

Ennen nykyistä kauppakeskusta tontilla sijaitsi vuonna 1959 valmistunut, arkkitehti Pauli Lehtisen suunnittelema Sokos-tavaratalo. Suuren osan olemassaolostaan tavaratalossa toimivat Sokos ja Ravintola Lohi. Lisäksi siinä toimivat myöhemmin esimerkiksi S-market, Posti, Rosso, Hesburger ja Amarillo. Kaksikerroksista rakennusta laajennettiin vuosina 1971 ja 1987 arkkitehtien Rauno Rainion ja Reima Ruokosen suunnitelmien mukaan. Rakennusta myös muutettiin ulkoisesti monia kertoja, esimerkiksi siirtämällä pääsisäänkäynti Suurlohjankadulta pysäköintialueen puolelle, sekä rakentamalla uuden sisäänkäynnin Vihdinkadun ja Suurlohjankadun kulmaan. Tavaratalo toimi ajan saatossa useilla nimillä, kuten Seutu-Sokos (1959–1987) ja City-Sokos (1987–1996).
Paikalle suunniteltu Melba-hanke julkistettiin vuonna 2014. Alkuperäinen urakoitsija oli Lemminkäinen. Myöhemmin Lemminkäinen kuitenkin vetäytyi hankkeesta ja kauppakeskuksen nimi muuttui Loheksi. Vanhan tavaratalon purkutyöt aloitettiin vuoden 2017 kesällä, ja ne saatiin päätökseen myöhemmin samana vuonna. Uuden kauppakeskuksen rakentamisen toteutti Jatke, ja sen avajaisia vietettiin syyskuussa 2019. Lohi on S-ryhmän ensimmäinen hiilinegatiivinen kiinteistö. Sille asetettiinkin jo suunnitteluvaiheessa vaatimukset ilmastoystävällisyydestä.
Kauppakeskuksessa toimivia liikkeitä ovat:
Lindex
Salon Klipsi
Laurea-ammattikorkeakoulu
Sokos
Nissen
Antonio
H&M
Toasti
S-market
Alko
Fitness24Seven
Dressmann
Apteekki Lohi
Robert's Coffee
Suomalainen Kirjakauppa
Normal
Kauppakeskuksen pysäköinti sijaitsee maan alla liiketilojen alapuolella.
Entisen Sokoksen kulma vuonna 2015.
Vanhaa Sokos-tavarataloa puretaan elokuussa 2017.
Espoon kaupunkirata

Espoon kaupunkiradan rakennustyömaata Espoon keskuksessa kesällä 2024. Taustalla Tuomarilan rautatieasema.
Espoon kaupunkirata eli  ESKA-rata on rakenteilla oleva rautatiehanke, joka jatkaa nykyistä neliraiteista rantaradan osuutta Leppävaarasta Kauklahteen. Rata on suoraa jatkoa vuonna 2001 valmistuneelle Leppävaaran kaupunkiradalle. Rataosuuden pituus on noin 14 kilometriä, ja se kulkee Espoon ja Kauniaisten alueella nykyisen rantaradan linjausta mukaillen. Rataosuus Leppävaara–Kauklahti on kaksiraiteinen. Liikennevirasto aloitti ratasuunnitelman laatimisen osuudesta syksyllä 2012 ja se valmistui vuonna 2014.
Väylävirasto, Espoon kaupunki ja Kauniaisten kaupunki allekirjoittivat 14. tammikuuta 2021 sopimuksen kaupunkiradan toteuttamisesta. Rakentamisen oli alun perin määrä alkaa vuoden 2022 lopulla, mutta rakentaminen kuitenkin viivästyi, ja työt alkoivat lopulta tammikuussa 2024. Syynä lykkääntymiselle oli kustannusten nousu ja rahoituksesta käydyt neuvottelut. Rakennustöiden on määrä valmistua vuonna 2029.
Taustaa

Kaupunkiradan jatkamista Leppävaarasta eteenpäin on suunniteltu jo yli vuosikymmenen ajan. Leppävaaran kaupunkiradan valmistuttua laadittiin vuonna 2003 hankearviointi ja yleissuunnitelma kaupunkirataosuudelle Espoon keskukseen asti. Kauklahden seudun kehittymisen seurauksena suunnitelmaa laajennettiin vuonna 2010 yleissuunnitelmalla rataosuudelle Espoon keskuksesta edelleen Kauklahteen. Kauklahteen päättyvä kaupunkirata ei kuitenkaan ylitä yhdyskuntataloudellista kannattavuusrajaa.
Hankkeen taustalla on rantaradan jatkuvasti kasvava matkustajamäärä. Junavuorojen lisääminen ei olemassa olevalla rataverkolla enää käytännössä onnistu ja nykyinenkin liikennemäärä vaikuttaa jo negatiivisesti radan junien täsmällisyyteen. Oman haasteensa aiheuttaa myös Helsingin ja Turun välisen vilkkaan kaukojunaliikenteen ja lähiliikenteen nopeuserot radalla. Kaupunkirata on myös edellytys sille, että Helsingistä Turkuun voidaan rakentaa niin kutsuttu Turun tunnin juna eli Espoo–Salo-oikorata.
Liikenne radan valmistuttua

Kaupunkiradan valmistuttua voidaan lähiliikenteen vuoroväliä lyhentää tuntuvasti lakkauttamalla nykyinen A-juna ja korvaamalla se kaupunkiradalla kulkevalla E-junalla, joka tulisi ruuhkatunteina pysähtymään kuusi kertaa tunnissa kaikilla Helsingin ja Kauklahden välisillä asemilla. Vuorotiheys Kirkkonummelle jatkavalla ja ennen Espoota vain Pasilassa, Huopalahdessa, Leppävaarassa sekä Kauniaisissa pysähtyvällä U-junalla olisi kolme vuoroa tunnissa. Mikäli rata oltaisiin päätetty rakentaa ainoastaan Espooseen asti, ei U-junan vuorotiheyden nostaminen nykyisestä kahdesta tunnittaisesta vuorosta kolmeen olisi mahdollista.
Hankkeen valmistuttua eteläinen raidepari palvelee lähiliikennettä ja pohjoinen raidepari on kaukoliikenteen käytössä.
Kaupunkiradan rakentamisen yhteydessä toteutetaan Espoon kaupungin erillishankkeita, kuten pyöräväyliä sekä radan yhteyteen uusia yli- ja alikulkuja.
Liikenne radan valmistuttua > Vaikutukset matka-aikaan

Matka-aika Kirkkonummelta, Kauklahdesta, Espoon keskuksesta ja Kauniaisista Helsinkiin lyhenee radan valmistuttua ja U-junan pysähdysten vähenemisen myötä parhaimmillaan yli kuusi minuuttia. Sen sijaan Espoon ja Leppävaaran väliasemilta matka-aika Helsinkiin pitenisi tuntuvasti, jopa 15 minuuttia, heikentäen näin väliasemien yhteyksiä. Asia on sivuutettu päätösenteossa ja viestinnässä, koska tärkeämmäksi katsotuilla asemilla palvelutaso paranisi huomattavasti. lähde? Yleisesti rantaradan lähiliikenteen täsmällisyyden odotetaan paranevan huomattavasti radan myötä. Seudullisen bussiliikenteen tarjontaa korvattaneen liityntälinjoilla, mikä saattaa osaltaan pidentää matka-aikoja pohjoisemmasta Espoosta Helsinkiin. lähde?
Liikenne radan valmistuttua > Vaikutukset asemiin

Yleissuunnitelman mukaisesti Kilon ja Tuomarilan välillä kaikki asemat uudistetaan. Myös Kauklahden asemaa uudistetaan. Espoon ja Leppävaaran asemien osalta suurempiin uudistuksiin ei kaupunkiradan vuoksi ole tarvetta. Kauniaisten asema muuttuu eniten; sen paikka siirtyy hieman lännemmäksi ja siitä tulee neliraiteinen Leppävaaran aseman tapaan. Myös muita liikennejärjestelyjä ja liityntäpysäköintiä kaikkien uudistettavien asemien osalta kehitetään.
Kustannukset

Kaupunkiradan kokonaiskustannus on 348,8 miljoonaa euroa, josta Väylävirasto maksaa puolet, Espoo 40 prosenttia ja Kauniainen 10 prosenttia. Alkuperäinen kustannusarvio vuoden 2019 kustannustasossa oli 275 miljoonaa euroa.
Rakennustyöt

Kaupunkiradan rakennustyöt alkoivat tammikuussa 2024. Kesäkuun 2024 lopulla rantaradan liikenne katkaistiin Leppävaaran ja Kauklahden välillä viideksi viikoksi, ja junaliikenne korvattiin linja-autoilla. Valtaosa vanhoista kiskoista purettiin, koska radan paikoin savista pohjaa oli tarvetta vahvistaa. Osana vahvistustöitä maa-ainesta vaihdettiin ja ratapohjaa stabiloitiin muun muassa paalulaattoja asentamalla. Uusien kiskojen tieltä räjäytetään yli 130 000 kuutiota kalliota. Lisäksi radalle rakennetaan useita uusia siltoja.
Jääkiekon D-sarjan maailmanmestaruuskilpailut 1999

Jääkiekon D-sarjan maailmanmestaruuskilpailut 1999 pelattiin Krugersdorpissa, Etelä-Afrikassa 14.–20. huhtikuuta 1999. Turnauksen voittaja, Espanja, nousi C-sarjan maailmanmestaruuskisoihin vuodeksi 2000. Espanja pelasi Israelin kanssa tasan ja päätyi tämän kanssa samoihin loppupisteisiin yhtä hyvällä maalierolla, mutta voitti loppusarjan tehtyjen maalien perusteella.
Lopputulos > Alkulohkot

| Joukkue | O | V | T | H | Maalit | Pts | ESP | NZL | GRE |
| --- | --- | --- | --- | --- | --- | --- | --- | --- | --- |
|  Espanja | 2 | 2 | 0 | 0 | 30-1 | 4 |  | 24-1 | 6-0 |
|  Uusi-Seelanti | 2 | 1 | 0 | 1 | 4-25 | 2 |  |  | 3-1 |
|  Kreikka | 2 | 0 | 0 | 2 | 1-9 | 0 |  |  |  |
| Joukkue | O | V | T | H | Maalit | Pts | AUS | RSA | TUR |
| --- | --- | --- | --- | --- | --- | --- | --- | --- | --- |
|  Australia | 2 | 2 | 0 | 0 | 26-2 | 4 |  | 6-1 | 20-1 |
|  Etelä-Afrikka | 2 | 1 | 0 | 1 | 19-7 | 2 |  |  | 18-1 |
|  Turkki | 2 | 0 | 0 | 2 | 2-38 | 0 |  |  |  |
| Joukkue | O | V | T | H | Maalit | Pts | ISR | BEL | ISL |
| --- | --- | --- | --- | --- | --- | --- | --- | --- | --- |
|  Israel | 2 | 2 | 0 | 0 | 17-2 | 4 |  | 6-2 | 11-0 |
|  Belgia | 2 | 1 | 0 | 1 | 16-6 | 2 |  |  | 14-0 |
|  Islanti | 2 | 0 | 0 | 2 | 0-25 | 0 |  |  |  |
Lopputulos > SIjoitusottelut

| Joukkue | O | V | T | H | Maalit | Pts | ESP | ISR | AUS |
| --- | --- | --- | --- | --- | --- | --- | --- | --- | --- |
|  Espanja | 2 | 1 | 1 | 0 | 8-6 | 3 |  | 3-3 | 5-3 |
|  Israel | 2 | 1 | 1 | 0 | 5-3 | 3 |  |  | 2-0 |
|  Australia | 2 | 0 | 0 | 2 | 3-7 | 0 |  |  |  |
| Joukkue | O | V | T | H | Maalit | Pts | BEL | RSA | NZL |
| --- | --- | --- | --- | --- | --- | --- | --- | --- | --- |
|  Belgia | 2 | 2 | 0 | 0 | 16-3 | 4 |  | 6-1 | 10-2 |
|  Etelä-Afrikka | 2 | 1 | 0 | 1 | 5-7 | 2 |  |  | 4-1 |
|  Uusi-Seelanti | 2 | 0 | 0 | 2 | 3-14 | 0 |  |  |  |
| Joukkue | O | V | T | H | Maalit | Pts | TUR | GRE | ISL |
| --- | --- | --- | --- | --- | --- | --- | --- | --- | --- |
|  Turkki | 2 | 1 | 0 | 1 | 5-4 | 2 |  | 3-1 |  |
|  Kreikka | 2 | 1 | 0 | 1 | 9-9 | 2 |  |  | 8-6 |
|  Islanti | 2 | 1 | 0 | 1 | 9-10 | 2 | 3-2 |  |  |
Hiihdon maailmanmestaruuskilpailut 1997

MM-kilpailujen mäkihyppystadion.
Järjestyksessään 29. hiihdon maailmanmestaruuskilpailut järjestettiin Trondheimissa Norjassa 21. helmikuuta – 2. maaliskuuta 1997.
Miesten maastohiihto > 10 km (p)

| Sija | Maa | Hiihtäjä | Aika |
| --- | --- | --- | --- |
| 1 |  | Bjørn Dæhlie | 23.41,8 |
| 2 |  | Aleksei Prokurorov | 24.09,7 |
| 3 |  | Mika Myllylä | 24.14,2 |
| 4 |  | Vladimir Smirnov | 24.18,8 |
| 5 |  | Sture Sivertsen | 24.29,9 |
| 6 |  | Fulvio Valbusa | 24.37,5 |
Päivämäärä: 24. helmikuuta
Suomen Harri Kirvesniemi oli kilpailussa kahdeksas, Jari Isometsä 14. ja Sami Repo 19:s.
Miesten maastohiihto > 10 km (p) + 15 km (v) takaa-ajo

| Sija | Maa | Hiihtäjä | Aika |
| --- | --- | --- | --- |
| 1 |  | Bjørn Dæhlie | 1.00.11,1 |
| 2 |  | Mika Myllylä | 1.01.01,2 |
| 3 |  | Aleksei Prokurorov | 1.01.01,8 |
| 4 |  | Thomas Alsgaard | 1.01.22,0 |
| 5 |  | Fulvio Valbusa | 1.01.24,4 |
| 6 |  | Jari Isometsä | 1.01.30,0 |
Päivämäärä: 25. helmikuuta
Suomen Sami Repo oli kilpailussa 13. ja Harri Kirvesniemi keskeytti.
Miesten maastohiihto > 30 km (v)

| Sija | Maa | Hiihtäjä | Aika |
| --- | --- | --- | --- |
| 1 |  | Aleksei Prokurorov | 1.06.28,2 |
| 2 |  | Bjørn Dæhlie | 1.06.45,6 |
| 3 |  | Thomas Alsgaard | 1.06.49,2 |
| 4 |  | Pietro Piller Cottrer | 1.07.12,8 |
| 5 |  | Fulvio Valbusa | 1.07.35,7 |
| 6 |  | Johann Mühlegg | 1.07.41,4 |
Päivämäärä: 21. helmikuuta
Suomen Mika Myllylä oli kilpailussa kymmenes, Jari Isometsä 14., Jari Räsänen 19. ja Jukka Hartonen 28:s.
Miesten maastohiihto > 50 km (p)

| Sija | Maa | Hiihtäjä | Aika |
| --- | --- | --- | --- |
| 1 |  | Mika Myllylä | 2.16.37,5 |
| 2 |  | Erling Jevne | 2.17.32,4 |
| 3 |  | Bjørn Dæhlie | 2.18.36,0 |
| 4 |  | Aleksei Prokurorov | 2.19.50,1 |
| 5 |  | Sture Sivertsen | 2.20.31,4 |
| 6 |  | Anders Bergström | 2.21.02,8 |
Päivämäärä: 2. maaliskuuta
Suomen Jari Isometsä oli kilpailussa 13. ja Harri Kirvesniemi keskeytti. Karri Hietamäki ei startannut kilpailuun.
Miesten maastohiihto > 4 × 10 km viesti

| Sija | Maa | Hiihtäjät | Aika |
| --- | --- | --- | --- |
| 1 |  | Sture Sivertsen Erling Jevne Bjørn Dæhlie Thomas Alsgaard | 1.37.06,1 |
| 2 |  | Harri Kirvesniemi Mika Myllylä Jari Räsänen Jari Isometsä | 1.39.17,3 |
| 3 |  | Giorgio Di Centa Silvio Fauner Pietro Piller Cottrer Fulvio Valbusa | 1.39.56,9 |
| 4 |  | Sergei Tšepikov Sergei Tšernyh Maksim Pitšugin Aleksei Prokurorov | 1.39.57,1 |
| 5 |  | Mathias Fredriksson Anders Bergström Torgny Mogren Henrik Forsberg | 1.40.43,1 |
| 6 |  | Uwe Bellmann Jochen Behle René Sommerfeldt Johann Mühlegg | 1.40.43,2 |
Päivämäärä: 28. helmikuuta
Naisten maastohiihto > 5 km (p)

| Sija | Maa | Hiihtäjä | Aika |
| --- | --- | --- | --- |
| 1 |  | Jelena Välbe | 13.32,7 |
| 2 |  | Stefania Belmondo | 13.35,0 |
| 3 |  | Olga Danilova | 13.37,7 |
| 4 |  | Nina Gavriljuk | 13.40,8 |
|  |  | Larisa Lazutina | 13.40,8 |
| 6 |  | Kateřina Neumannová | 13.42,2 |
Päivämäärä: 23. helmikuuta
Nopeimman ajan kilpailussa hiihti Venäjän Ljubov Jegorova, joka kuitenkin jäi dopingtestissä kiinni bromantan-piristeen käytöstä ja hänen suorituksensa hylättiin.
Suomen Riikka Sirviö oli kilpailussa kymmenes, Satu Salonen 12., Tuulikki Pyykkönen 19. ja Kati Pulkkinen 25:s.
Naisten maastohiihto > 5 km (p) + 10 km (v) takaa-ajo

| Sija | Maa | Hiihtäjä | Aika |
| --- | --- | --- | --- |
| 1 |  | Jelena Välbe | 39.13,5 |
| 2 |  | Stefania Belmondo | 39.13,5 |
| 3 |  | Nina Gavriljuk | 39.32,1 |
| 4 |  | Kateřina Neumannová | 39.33,2 |
| 5 |  | Olga Danilova | 39.43,1 |
| 6 |  | Larisa Lazutina | 40.47,0 |
Päivämäärä: 24. helmikuuta
Voitto ratkesi loppukirissä. Maalikameran kuvan mukaan Välben mono katkaisi valokennon säteen kolme–viisi senttimetriä ennen Belmondoa.
Suomen Kati Pulkkinen oli kilpailussa 16., Satu Salonen 19. ja Riikka Sirviö 21:s. Tuulikki Pyykkönen ei startannut kilpailuun.
Naisten maastohiihto > 15 km (v)

| Sija | Maa | Hiihtäjä | Aika |
| --- | --- | --- | --- |
| 1 |  | Jelena Välbe | 36.28,2 |
| 2 |  | Stefania Belmondo | 36.39,1 |
| 3 |  | Kateřina Neumannová | 36.42,0 |
| 4 |  | Olga Danilova | 37.13,2 |
| 5 |  | Nina Gavriljuk | 37.19,5 |
| 6 |  | Ljubov Jegorova | 37.34,2 |
'Päivämäärä: 21. helmikuuta
Suomen Kati Pulkkinen oli kilpailussa 19., Satu Salonen 26., Kati Sundqvist 35. ja Anu Kittilä 46:s.
Naisten maastohiihto > 30 km (p)

| Sija | Maa | Hiihtäjä | Aika |
| --- | --- | --- | --- |
| 1 |  | Jelena Välbe | 1.23.04,9 |
| 2 |  | Stefania Belmondo | 1.23.33,2 |
| 3 |  | Marit Mikkelsplass | 1.24.55,7 |
| 4 |  | Larisa Lazutina | 1.24.56,1 |
| 5 |  | Anita Moen | 1.24.57,7 |
| 6 |  | Olga Danilova | 1.25.40,5 |
Päivämäärä: 1. maaliskuuta
Suomen Riikka Sirviö oli kilpailussa 14., Kati Pulkkinen 16., Satu Salonen 22. ja Tuulikki Pyykkönen keskeytti.
Naisten maastohiihto > 4 × 5 km viesti

| Sija | Maa | Hiihtäjät | Aika |
| --- | --- | --- | --- |
| 1 |  | Olga Danilova Larisa Lazutina Nina Gavriljuk Jelena Välbe | 56.40,2 |
| 2 |  | Bente Martinsen Marit Mikkelsplass Elin Nilsen Trude Dybendahl | 56.56,2 |
| 3 |  | Riikka Sirviö Tuulikki Pyykkönen Kati Pulkkinen Satu Salonen | 57.38,0 |
| 4 |  | Gabriella Paruzzi Stefania Belmondo Sabina Valbusa Manuela Di Centa | 57.41,4 |
| 5 |  | Jana Saldová Iveta Zelingerová Zuzana Kocumová Kateřina Neumannová | 58.16,6 |
| 6 |  | Manuela Henkel Anke Reschwamm-Schulze Constanze Blum Kati Wilhelm | 58.43,6 |
Päivämäärä: 28. helmikuuta